Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

09.10.2014թ. ք.Երևան

 ԴԱՀԿ ծառայության Երևան քաղաքի Ավան և Նոր Նորք բաժնի հարկադիր կատարող, արդարադատության ավագ լեյտենանտ Արմեն Հովսեփյանս ուսումնասիրելով 31.01.2014թ. վերսկսված թիվ 01/07-328/14 կատարողական վարույթի նյութերը

Պ Ա Ր Զ Ե Ց Ի

 ՀՀ Երևան քաղաքի Ավան և Նոր Նորք վարչական շրջանների ընդհանուր իրավասության դատարանի կողմից 30.11.2010թ. տրված թիվ ԵԱՆԴ/2400/02/ կատարողական թերթի համաձայն պետք է Արտյոմ Մանուկյանից հօգուտ Նելլի Եղիազարյանի բռնագանձել 12.090.000 ՀՀ դրամ և 2.500 ԱՄՆ դոլար, իսկ Էդգար Հարությունյանից հօգուտ Նելլի Եղիազարյանի բռնագանձել 6.000 ԱՄՆ դոլար:

 Պարտապանից բռնագանձել նաև 649.500 ՀՀ դրամ, որպես կատարողական գործողությունների կատարման ծախսի գումար:

 06.07.2011թ. կատարողական վարույթն ավարտվել է:

 29.01.2014թ.-ին պահանաջատիրոջ կողմից ՀՀ ԱՆ ԴԱՀԿ ծառայություն մուտք է եղել նույն դատարանի կողմից 17.01.2014թ. տրված թիվ ԵԱՆԴ 1327/02/11 կատարողական թերթի համաձայն պետք է Երևան քաղաքի, Նոր Նորքի 1-ին մ/շ 30 շենքի թիվ 22 բնակարանը հրապարակային սակարկություններով վաճառել, ստացված գումարը բաշխելով ընդհանուր համատեղ սեփականության մասնակիցների` Նելլի Գրիգորյանի, Արտյոմ Մանուկյանի, Արմինե Մանուկյանի միջև` նրանց բաժիններին համաչափ, բռնագանձումը տարածելով պարտապան Արտյոմ Մանուկյանի բաժնի վրա` Նելլի Եղիազարյանի հանդեպ նրա ունեցած գումարային պարտավորությունների կատարման համար:

 Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Արտյոմ Մանուկյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով**

Ո Ր Ո Շ Ե Ց Ի

Կասեցնել 31.01.2014թ. վերսկսված թիվ 01/07-328/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

**Որոշման պատճենն ուղարկել կողմերին.**

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

 **ՀԱՐԿԱԴԻՐ ԿԱՏԱՐՈՂ Ա.ՀՈՎՍԵՓՅԱՆ**